Треба направити пројекат апликације „MojiRoboti“. Треба направити класни дијаграм и имплементирати у C#-у једноставни пакет класа за рад са роботима.

Робот има своје име и позицију дефинисану x, y и z координатама. Име не може да се мења након креирања робота. Операција има јединствени идентификатор који се аутоматски генерише и не може да се мења. Операција може да се изврши и опозове, а како се то ради зависи од конкретне операције. Операција PomeriRobotaLevo је операција која има робота и дужину помераја који се задају приликом креирања операције и не могу се мењати. Извршавањем ове операције робот се помера у негативном смеру x-осе за задати померај. Опозивањем ове операције робот се враћа у претходни положај. Операција PomeriRobotaDesno је операција која се од операције PomeriRobotaLevo разликује само по томе што се извршавањем ове операције робот помера у позитивном смеру x-осе. Операција BlokOperacija је операција која се састоји од произвољног броја операција. Могуће је дохватити листу ових операција. Извршавање блок операције подразумева секвенцијално извршавање свих њених операција. Опозивање сложене операције подразумева опозивање свих њених операција, али обрнутим редоследом.

Кориснику треба омогућити да унесе имена и позиције два робота. Након тога треба направити блок операцију која се састоји из следећих операција:

1. PomeriRobotaLevo(robot1, 2)
2. PomeriRobotaDesno(robot1, 5)
3. PomeriRobotaDesno(robot2, 4)
4. PomeriRobotaLevo(robot1, 5.4)
5. PomeriRobotaLevo(robot2, 6.1)
6. PomeriRobotaDesno(robot1, 11.5)
7. PomeriRobotaLevo(robot1, 6.1)
8. PomeriRobotaLevo(robot2, 4.3)
9. PomeriRobotaDesno(robot1, 7.2)

Блок операцију треба извршити и приказати имена и позиције робота. Након тога блок операцију треба опозвати и поново приказати имена и позиције робота.